ประกาศคณะกรรมการอัยการประกาศคณะกรรมการอัยการเรื่องวิธีการเลือกกรรมการอัยการผู้ทรงคุณวุฒิตามพระราชบัญญัติระเบียบข้าราชการฝ่ายอัยการพ.ศ. ๒๕๕๓ มาตรา ๑๘ (๓)พ.ศ. ๒๕๕๔ โดยที่เป็นการสมควรให้มีวิธีการเลือกกรรมการอัยการผู้ทรงคุณวุฒิตามพระราชบัญญัติระเบียบข้าราชการฝ่ายอัยการพ.ศ. ๒๕๕๓ มาตรา ๑๘ (๓)อาศัยอำนาจตามความในมาตรา ๒๑ วรรคหนึ่งแห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓คณะกรรมการอัยการจึงออกประกาศ ดังต่อไปนี้ข้อ ๑ ประกาศนี้เรียกว่าประกาศคณะกรรมการอัยการ เรื่องวิธีการเลือกกรรมการอัยการผู้ทรงคุณวุฒิตามพระราชบัญญัติระเบียบข้าราชการฝ่ายอัยการพ.ศ. ๒๕๕๓ มาตรา ๑๘ (๓) พ.ศ. ๒๕๕๔ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้การเลือกกรรมการอัยการผู้ทรงคุณวุฒิ หมายความว่า การเลือกตามวาระ หรือการเลือกซ่อม แล้วแต่กรณีการเลือกตามวาระ หมายความว่าการเลือกกรรมการอัยการผู้ทรงคุณวุฒิเพื่อให้ดำรงตำแหน่งตามวาระการเลือกซ่อม หมายความว่าการเลือกกรรมการอัยการผู้ทรงคุณวุฒิเพื่อให้ดำรงตำแหน่งแทนตำแหน่งที่ว่างลงก่อนครบวาระข้อ ๔ เมื่อมีการเลือกกรรมการอัยการผู้ทรงคุณวุฒิให้อัยการสูงสุดจัดทำบัญชีรายชื่อบุคคลผู้มีสิทธิรับเลือกเป็นกรรมการอัยการผู้ทรงคุณวุฒิโดยแยกออกเป็น ๒ ประเภท คือ ประเภทข้าราชการอัยการชั้น ๖ ขึ้นไปซึ่งมิได้เป็นกรรมการอัยการโดยตำแหน่งอยู่แล้วรวมถึงอัยการอาวุโสผู้ที่เคยดำรงตำแหน่งข้าราชการอัยการชั้น ๖ ขึ้นไปก่อนปีงบประมาณที่จะดำรงตำแหน่งอัยการอาวุโสกับประเภทผู้รับบำเหน็จหรือบำนาญตามกฎหมายว่าด้วยบำเหน็จบำนาญข้าราชการหรือกฎหมายว่าด้วยกองทุนบำเหน็จบำนาญข้าราชการซึ่งเคยรับราชการเป็นข้าราชการอัยการมาแล้ว และต้องไม่มีลักษณะต้องห้ามตามมาตรา ๑๙ข. (๒) (๓) (๔) (๕) (๖) และ (๗) แห่งพระราชบัญญัติระเบียบข้าราชการฝ่ายอัยการ พ.ศ.๒๕๕๓ ไปยังข้าราชการอัยการที่ดำรงตำแหน่งเป็นข้าราชการอัยการตั้งแต่ชั้น ๒ขึ้นไปและอัยการอาวุโสผู้มีสิทธิเลือกทุกคนพร้อมด้วยบัตรเลือกกรรมการอัยการผู้ทรงคุณวุฒิและกำหนดวันสุดท้ายที่จะส่งบัตรเลือกให้ถึงสำนักงานอัยการสูงสุดไว้ด้วยในการเลือกซ่อมให้อัยการสูงสุดแจ้งประเภทและจำนวนตำแหน่งที่ว่างไปด้วยข้อ ๕ บัตรเลือกกรรมการอัยการผู้ทรงคุณวุฒิให้เป็นไปตามแบบท้ายประกาศนี้บัตรทุกบัตรต้องมีลายมือชื่อของอัยการสูงสุดและกรรมการควบคุมการส่งบัตรจำนวนสามคนกำกับเป็นหลักฐานการส่งบัตรเลือกกรรมการอัยการผู้ทรงคุณวุฒิให้ส่งทางไปรษณีย์ลงทะเบียนไปยังผู้มีสิทธิเลือกก่อนถึงกำหนดวันสุดท้ายที่จะส่งบัตรเลือกตามข้อ๔ ไม่น้อยกว่าสิบห้าวันข้อ ๖ การเลือกกรรมการอัยการผู้ทรงคุณวุฒิให้ข้าราชการอัยการผู้มีสิทธิเลือกกรอกรายชื่อผู้ซึ่งตนเลือกด้วยลายมือของตนเองลงในบัตรเลือกกรรมการอัยการผู้ทรงคุณวุฒิโดยไม่ต้องลงลายมือชื่อและตำแหน่งของตนแล้วใส่ซองปิดผนึกส่งไปยังอัยการสูงสุด ถ้าจะส่งทางไปรษณีย์ให้ส่งโดยลงทะเบียนข้อ ๗ ให้อัยการสูงสุดแต่งตั้งข้าราชการอัยการไม่น้อยกว่าสามคนเป็นกรรมการควบคุมการส่งบัตรเลือกกรรมการอัยการผู้ทรงคุณวุฒิและแต่งตั้งข้าราชการอัยการผู้อื่นอีกไม่น้อยกว่าสามคนเป็นกรรมการตรวจนับคะแนนการเลือกกรรมการอัยการผู้ทรงคุณวุฒิให้กรรมการควบคุมการส่งบัตรเลือกกรรมการอัยการผู้ทรงคุณวุฒิตรวจสอบบัตรเลือกกรรมการอัยการผู้ทรงคุณวุฒิให้ถูกต้องตามที่กำหนดในข้อ๕ ก่อนที่จะจัดส่งไปยังผู้มีสิทธิเลือกให้กรรมการตรวจนับคะแนนเป็นผู้เปิดซองบรรจุบัตรเลือกทำการตรวจบัตรเลือกและนับคะแนนโดยเปิดเผยแล้วรายงานผลไปยังอัยการสูงสุดภายในเวลาที่อัยการสูงสุดกำหนดในการปฏิบัติหน้าที่ของกรรมการตรวจนับคะแนนต้องมีกรรมการอยู่พร้อมกันไม่น้อยกว่าสามคนข้อ ๘ บัตรเลือกกรรมการอัยการผู้ทรงคุณวุฒิต่อไปนี้ให้ถือเป็นบัตรเสีย(๑) บัตรที่มิใช่บัตรที่อัยการสูงสุดส่งไปหรือไม่มีลายมือชื่อของอัยการสูงสุดและไม่มีลายมือชื่อของกรรมการควบคุมการส่งบัตรจำนวนสามคนกำกับเป็นหลักฐาน(๒) บัตรที่ระบุชื่อผู้รับเลือกเกินประเภทละสามคนหรือเกินจำนวนตำแหน่งที่ว่างในกรณีการเลือกซ่อม(๓)บัตรซึ่งผู้มีสิทธิเลือกมิได้กรอกชื่อผู้ที่ตนเลือกด้วยลายมือของตนเอง(๔) บัตรซึ่งผู้มีสิทธิเลือกลงลายมือชื่อ หรือตำแหน่งในบัตร(๕) บัตรที่ส่งถึงสำนักงานอัยการสูงสุดพ้นกำหนดวันที่อัยการสูงสุดกำหนดตามข้อ๔ข้อ ๙ ในกรณีที่บัตรเลือกกรรมการอัยการผู้ทรงคุณวุฒิเลอะเลือนหรือเขียนชื่อผู้รับเลือกไม่ถูกต้องจนไม่สามารถทราบเจตนาอันแท้จริงของผู้เลือกได้หรือกรอกชื่อผู้รับเลือกที่เป็นข้าราชการอัยการชั้น ๖ ขึ้นไปหรืออัยการอาวุโสผู้ที่เคยดำรงตำแหน่งข้าราชการอัยการชั้น ๖ขึ้นไปก่อนปีงบประมาณที่จะดำรงตำแหน่งอัยการอาวุโสในช่องสำหรับกรอกชื่อผู้รับเลือกที่เป็นผู้รับบำเหน็จหรือบำนาญตามกฎหมายว่าด้วยบำเหน็จบำนาญข้าราชการหรือกฎหมายว่าด้วยกองทุนบำเหน็จบำนาญข้าราชการซึ่งเคยรับราชการเป็นข้าราชการอัยการมาแล้ว หรือกลับกันให้ถือว่าบัตรนั้นเสียเฉพาะส่วนที่กล่าวแล้วการที่จะถือว่าผู้รับเลือกคนใด เป็นข้าราชการอัยการชั้น ๖ ขึ้นไปหรืออัยการอาวุโสผู้ที่เคยดำรงตำแหน่งข้าราชการอัยการชั้น ๖ ขึ้นไปก่อนปีงบประมาณที่จะดำรงตำแหน่งอัยการอาวุโสหรือเป็นผู้รับบำเหน็จหรือบำนาญตามกฎหมายว่าด้วยบำเหน็จบำนาญข้าราชการหรือกฎหมายว่าด้วยกองทุนบำเหน็จบำนาญข้าราชการให้ถือตามความเป็นจริงในขณะเปิดซองบรรจุบัตรข้อ ๑๐ ในการเลือกตามวาระนั้น ข้าราชการอัยการชั้น๖ ขึ้นไป รวมถึงอัยการอาวุโสผู้ที่เคยดำรงตำแหน่งข้าราชการอัยการชั้น ๖ ขึ้นไปก่อนปีงบประมาณที่จะดำรงตำแหน่งอัยการอาวุโสสามคนที่ได้คะแนนสูงกว่าผู้อื่นและผู้รับบำเหน็จหรือบำนาญตามกฎหมายว่าด้วยบำเหน็จบำนาญข้าราชการหรือกฎหมายว่าด้วยกองทุนบำเหน็จบำนาญข้าราชการซึ่งเคยรับราชการเป็นข้าราชการอัยการมาแล้วสามคนที่ได้คะแนนสูงกว่าผู้อื่นเป็นผู้ได้รับเลือกเป็นกรรมการอัยการผู้ทรงคุณวุฒิ ถ้าในประเภทใดมีผู้ได้คะแนนเท่ากันอยู่ในเกณฑ์ที่ได้รับเลือกเกินสามคนให้จับสลากระหว่างผู้ที่ได้คะแนนเท่ากันอันทำให้มีจำนวนเกินไปนั้นว่าผู้ใดจะได้รับเลือกการจับสลาก ให้อัยการสูงสุดเป็นผู้จับต่อหน้ากรรมการตรวจนับคะแนนไม่น้อยกว่าสามคนในการเลือกซ่อม ให้นำความในวรรคหนึ่งและวรรคสองมาใช้บังคับโดยอนุโลมข้อ ๑๑ ให้อัยการสูงสุดประกาศรายชื่อผู้ได้รับเลือกเป็นกรรมการอัยการผู้ทรงคุณวุฒิและให้ผู้นั้นดำรงตำแหน่งกรรมการอัยการผู้ทรงคุณวุฒินับแต่วันที่อัยการสูงสุดลงนามในประกาศรายชื่อผู้ได้รับเลือกเป็นกรรมการอัยการผู้ทรงคุณวุฒิกรณีกรรมการอัยการผู้ทรงคุณวุฒิที่ได้รับเลือกว่างลงหากกรรมการอัยการผู้ทรงคุณวุฒิซึ่งได้รับเลือกซ่อมมีวาระเหลืออยู่ไม่ถึงหนึ่งปีนับแต่วันเลือกไม่ให้นับเป็นวาระการดำรงตำแหน่งให้นำประกาศรายชื่อผู้ได้รับเลือกเป็นกรรมการอัยการผู้ทรงคุณวุฒิประกาศในราชกิจจานุเบกษาข้อ ๑๒ ให้อัยการสูงสุดแต่งตั้งข้าราชการอัยการไม่น้อยกว่าสามคนเป็นกรรมการเก็บรักษาบัตรเลือกกรรมการอัยการผู้ทรงคุณวุฒิเพื่อเก็บรักษาบัตรเลือกกรรมการอัยการผู้ทรงคุณวุฒิไว้ไม่น้อยกว่าหนึ่งปีนับแต่วันที่อัยการสูงสุดลงนามในประกาศรายชื่อผู้ได้รับเลือกเป็นกรรมการอัยการผู้ทรงคุณวุฒิเมื่อพ้นกำหนดระยะเวลาตามวรรคหนึ่งให้อัยการสูงสุดแต่งตั้งข้าราชการอัยการไม่น้อยกว่าสามคนเป็นกรรมการทำลายบัตรเลือกกรรมการอัยการผู้ทรงคุณวุฒิต่อไปข้อ ๑๓ ให้คณะกรรมการอัยการมีอำนาจตีความและวินิจฉัยปัญหาเกี่ยวกับการปฏิบัติตามประกาศนี้ข้อ ๑๔ ให้อัยการสูงสุดรักษาการตามประกาศนี้ประกาศณ วันที่ ๑๐ กุมภาพันธ์ พ.ศ. ๒๕๕๔โอภาส อรุณินท์ประธานคณะกรรมการอัยการ[เอกสารแนบท้าย]๑. บัตรเลือกกรรมการอัยการผู้ทรงคุณวุฒิ(ดูข้อมูลจากภาพกฎหมาย)ปริยานุช/ผู้จัดทำ๑๕ มีนาคม ๒๕๕๔ณัฐวดี/ตรวจ๑๕ มีนาคม ๒๕๕๔[๑] ราชกิจจานุเบกษาเล่ม ๑๒๘/ตอนที่ ๑๕ ก/หน้า ๙๐/๑๑ มีนาคม ๒๕๕๔